Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Andrija Bilokapić, provincijal 098 591 330 ili e-masil: jandrija49@yahoo.com ; fra Josip Sopta, ex provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
i fra Tomislav Ćurić knjižničar
Zadar, 3. lipnja 2012.

24(124)2012.

Evanđelje (Mt 28, 16-20)
Krstite ih u
ime Oca i Sina i Duha Svetoga. Čitanje svetog Evanđelja
po Mateju
U ono vrijeme: Jedanaestorica pođoše u Galileju na goru kamo im je naredio Isus. Kad ga ugledaše, padoše ničice preda nj. A neki posumnjaše. Isus im pristupi i prozbori: »Dana mi je sva vlast na nebu i na zemlji! Pođite dakle i učinite mojim učenicima sve narode krsteći ih u ime Oca i Sina i Duha Svetoga i učeći ih čuvati sve što sam vam zapovjedio!
I evo, ja sam s vama u sve dane – do svršetka svijeta.« Riječ Gospodnja.

Biti Otac,
biti Sin
i biti Duh
su bitne oznake Boga
Kad govorimo o Bogu Ocu, Sinu i Duhu Svetomu, onda mislimo na više nego na tri imena ili tri lica istoga Boga. Biti Otac, biti Sin i biti Duh su tri različite uloge, tri temeljna ponašanja koja nalazimo u Bogu.
http://www.don-ivica.net

"Isus kaže: "Otac i ja, mi smo jedno", i "Tko vidi mene vidi Oca"
Iv 10,10; 14,
Oni su jedno biće. Bog Isusa Krista je Jedan Jedini Bog! Božanska trojstvenost je u srži kršćanskog vjerovanja u jednog Boga. Vjerovanje u jednog i trojedinog Boga je ono što razlikuje kršćanstvo od drugih monoteističkih (jednobožačkih) religija (Islam, Židovstva). Odmah treba upozoriti da je govor o Bogu analoški (usporedno) – nešto što je sličnog unutar svjetskom događanju – a ne filozofskom izričaju i filozofskim tvrdnjama. Sam izraz Trojstvo nije biblijski izraz nego je nastao u povijesti Crkve (tri stoljeća se kuhala vjeroispovijest u Trojstvo).
Evanđelja govore o Bogu koji se objavljuje kao Otac, kao Sin i kao Duh Božji. Također je dobro biti svjestan da je nemoguće reći pravo ime za Boga. Izričaj je nemoguć jer su naši pojmovi nastali iz stvari, a Bog sve nadilazi. Zato se u SZ izbjegavalo imenovati Boga jer bi ga se time 'suzilo' na razinu stvari i pojmova. Za ljudsko poimanje Bog trajno ostaje misterij (nešto znamo, a većinu ne znamo – naslućivanje tajne). Kad mistici govore o Bogu oni govore o svojem doživljaju Boga, dok teolozi (nauka) polaze od svojeg umnog shvaćanja i razumijevanja - polazeći od svijeta.
Zato se pitamo da li je istina trojstva uopće shvatljiva razumu? Koliko god razumom nalazili prikladnosti, ipak je istina Boga vjerska istina. Isus objavljuje Boga kao Oca, kao Sina, kao Duha. Da li je iskustvo Boga kao Stvoritelja usmjerilo shvaćanje na Boga Oca, a iskustvo Isusa prema Bogu Sinu, te iskustvo Duha svetoga kao Boga Duha? Izgleda, bez objave Isusa Krista da je Bog ljubav, teško bi mogli doći do ovoga zaključka. Ipak, kod nekih drugih razvijenih religija, pa čak i u helenskom judaizmu, nalazimo neke indikacije pluralnosti u jednome Bogu. Da li se iz samoga čovjeka, koji je na sliku Božju, može naslutiti trojstvena tajna Boga? Na to upućuje sv. Augustin.
U svakom slučaju trojstveni govor nije neki mitski nego misterijski govor. Puninu se sadržaja Božjeg ispovijeda s trojstvom. Nema dvojbe da je to vjerski govor koji ima veliko značenje i veliki poziv onima koji vjeruju u Jednog i Trojedinog Boga. Ostaje se vjerno monoteizmu i otvara se k pluralnosti. Izbjegava se ispovijedati Boga monarhistički, ali i politeistički. Sveti Augustin, izbjegavajući platonistički (grčki filozofski) govor o Bogu, pokušava protumačiti život u Bogu pomoću pojmova iz metafizike i psihologije (mens, notitia, amor ili memoria, inteligentia, voluntas): um, pojam, ljubav ili sjećanje, shvaćanje, volja. Za njega je čovjek odsjaj Božji zato se u njemu može nazreti nešto od unutarnje Božje tajne.
Čovjek je jedini u svemiru slika Božja. Tako je Božja istina istovremeno i čovjekova istina. Ona nam objavljuje i tajnu čovjeka. Zato se kaže da čovjek teži da bude onakav kakav je Bog u kojeg vjeruje. Trojstvo objavljuje Boga kao život, kao osobu, kao ljubav. Nije Bog neka slijepa sila, nego blaga ljubav. Trojstveni Bog je živi Bog. Bog koji je 'zajednica', trajno se daruje i trajno stvara. On je u svim bićima i različit od svega stvorenoga. Bog je u čovjeku i razlikuje se od čovjeka. On je kao otac, kao majka, kao dijete.
Radi Boga koji je zajednica kršćanstvu je zajedništvo u sadržaju vjerovanja u Boga. Tko ne prihvaća zajedništvo (i različitosti) ne može biti ispovjedalac u Boga Isusa Krista. Čovjek je pozvan da bude kao Bog; da bude otac po Bogu, da bude Sin po Isusu Kristu, da bude duh po Bogu Duhu. Tek kad je sve troje u jednoj osobi ostvaruje se potpunost i vječnost. Budimo kao Bog u kojeg vjerujemo: jedno i različitost. Budimo Ljubav.
Marijan Jurčević, OP

Svetkovina Presvetoga Trojstva godine B (Mt 28,16-20)
Popričesna meditacija
Danas je proslava Boga stvaralaštva, zajedništva i darova.
Tajnu se često promatra kao nešto neshvatljivo, zid pred kojim se mora stati, jer um počinje mucati. Ako mislitelji i mucaju, molitelji mogu živjeti Otajstvo. Za to trebamo: šutnju, molitvu i klanjanje.
Bože sveti! I velik si i neizmjeran, vječan i svemoguć. Bože! I malen si kao dijete i sputan ograničenošću ljudskog bića i stojiš nemoćan pred čovjekom u njegovoj slobodi.
Smijemo Ti doći kao djeca, te nam nisi Bog daleki nego Bog neizrecive blizine.
Zapovijedio si apostolima, i nama: “Pođite, dakle, i učinite mojim učenicima sve narode krsteći ih u ime Oca i Sina i Duha Svetoga.” (Mt 16,19)
Pa danas kličemo:
“Gospodine, Bože naš,
divno li je ime tvoje po svoj zemlji!” (Ps 8,10)
Priredio: Dario Miletić

'PAŽNJA PREMA DRUGOM NOSI SA SOBOM ISKRENU ŽELJU DA I DRUGOM BUDE DOBRO U SVAKOM POGLEDU: FIZIČKOM, MORALNOM I DUHOVNOM...
DOBRO POSTOJI. BOG JE DOBRO I DOBAR!' To nam poručuje Papa u svojoj nedavnoj Korizmenoj Poruci.
Dragi Fra Andrija, fra Jozo, Fra Drago i Fra Vlado, Gospodin vam dao MIR! Vama i svim Dobročiniteljima kojima dajete prigodu činiti dobro, od srca i u ime cijele naše Misije Kimbulu i NGENGERE, BRATSKI I OD SRCA, ZAHVALJUJEM NA TRAJNOJ SURADNJI I ZALAGANJU ZA NAŠ MISIJU, POSEBNO ZA ŠKOLOVANJE SIROMAŠNE DJECE,
Uz bratski pozdrav, odani i zahvalni Fra Ilija, misionar
Kimbulu, 25.05.2012.
**************************************
DAKLE NAŠE POTREBE SE OKREĆU PREMA TOJ NOVOJ MISIJI: PRIPREME ZA GRADNJU SREDNJE ŠKOLE, OBNOVA ZGRADA OSNOVNE ŠKOLE OD BLATA I ŠKOLOVANJE.
Oni koji žele POMOĆI JEDAN RAZRED: "OSNOVNE ŠKOLE NGENGERE": staviti prozore ili klupe ili drugi vid pomoći, dobro su došli. Neka uzmu jedan razred te škole.
U tu svrhu smo postavili svjećice kod Gospe Karmelske , kipa sv. Frane i Josipa gdje možete ubaciti svoje novčane priloge koje nastavljamo prikupljati za misiju NGENGERE.
Do sada smo skupili 11.874 KN i 255 € Svima hvala. Ovu akciju zaključujemo.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 3. VI. 2012. PRESVETO TROJSTVO
Ponedjeljak 4. VI. Kvirin Sisački — DEVETNICA SV. ANTI prije Mise u 19,45 sati
Utorak 5. VI. Bonifacije — dvaneseti utorak pobožnosti molitve sv. Anti . Molitva Krunicom za pravdu i Mir u 19,30 i Misa u 20 h
Srijeda 6. VI. Norbert, Neda
Četvrtak 7. VI. . TJELOVO mise su u 8,30 i 10 sati. Večernja misa u Katedrali u 19 sati i procesija do sv. Šime poslije mise u Katedrali. Mi nemamo na Tijelovo večernju misu.
Petak 8. VI. Medard, Maksim . Klanjanje poslije mise
Subota 9. VI . Efrem Sirijski. Kolumban
Nedjelja 10. VI. 2012. X. NKG, Margareta
NEDJELJNE SU MISE u 8,30 u 10 i u 20 sati
Svaki dan je misa u 7 i u 20 sati.
Služba časova (časoslov): svagdanom u sv. Misi,
Petkom klanjanje poslije mise.
Prve nedjelje u mjesecu sastanak s FSR-om sat vremena prije večernje mise.
KRUNICA svaki dan u 19,30 sati. - LIPANJSKA POBOŽNOST.

Lipanjska pobožnost u 19,30 sati
.
DEVETNICA SV. ANTI SVAKI DAN U 19,45 sati od sutra 4. lipnja.
KRUNICA SV. ANTE I LITANIJE

Posebno preporučamo pogledajte nedjeljna i blagdanska čitanja u PPT i PPS prezentacijama. http://www.zupavostarnica.hr/ stranica župe Srca Isusova
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)